# Levan Shengelia

Levan Shengelia (en georgià: ლევან შენგელია; nascut a Samtrèdia el 27 d'octubre de 1995) és un futbolista professional de Geòrgia que juga d'extrem al club de la Superliga grega Panetolikos FC i a la selecció de Geòrgia.

## Trajectòria a Clubs

Format a les categories inferiors del Dila Gori, va tenir un pas efímer pel primer equip i pel Torpedo Kutaisi abans d'arribar al Kolkheti Poti on, després d'uns quants bons partits, va ser traspassat a l'AFC Tubize, de la segona divisió belga.
Després d'una temporada i mitja jugant a Bèlgica, va ser cedit al Daejeon Hana Citizen de la segona divisió coreana per a la temporada 2017. Va jugar 28 partits i va marcar 5 gols. Un cop acabada la cessió, va tornar a l'AFC Tubize per a la segona part de la temporada 2017-18. En finalitzar contracte, va tornar a l'Erovnuli Liga per jugar aquest cop amb el Dinamo Tbilisi. Durant la segona part de la temporada 2018, va marcar 5 gols en 16 partits. L'abril de 2019, Shengelia va ser escollit millor jugador de la primera part del campionat.
El 2 de setembre de 2019 va fitxar pel Konyaspor, le la lliga turca per dos anys.
L'11 d'agost de 2021, va tornar a Bèlgica fitxant per dues temporades.per l'OH Louvain, de la primera divisió.
El 2022, es va incorporar al club Panetolikós FC de la lliga grega.

## Selecció de Geòrgia

Va debutar amb la selecció de Geòrgia el 12 d'octubre de 2019 contra la República d'Irlanda en la classificació per a l'Eurocopa 2020 substituint Giorgi Kvilitaia al minut 73. Al seu segon partit contra Gibraltar tres dies després, va donar dues assistències que van permetre al seu equip guanyar 3 a 2.
El 15 d'octubre de 2023, va marcar el seu primer gol durant la victòria per 4-0 contra Xipre. A les semifinals dels play-offs de la classificació per a l'Eurocopa 2024, va donar una assistència al segon gol del seu equip contra Luxemburg. Va tornar a sortir d'inici a la final guanyada contra Grècia, que va permetre a Geòrgia classificar-se per a l'Eurocopa de la seva història.
Actualitzat a 10/6/2024
| Selecció | Any natural | Partits Jugats | Gols aconseguits |
| Geòrgia | 2019 | 4 | 0 |
| Geòrgia | 2020 | 3 | 0 |
| Geòrgia | 2021 | 3 | 0 |
| Geòrgia | 2022 | 1 | 0 |
| Geòrgia | 2023 | 3 | 1 |
| Geòrgia | 2024 | 3 | 0 |
| Total | Total | 17 | 1 |

## Palmarès
#### Dinamo Tblisi

* 1 Lliga de Geòrgia: 2019

## Referències

* ↑ https://www.sudinfo.be/art/1352033/article/2015-08-12/shengelia-signe-pour-deux-ans-a-l-afc-tubize
* ↑ https://www.kleagueunited.com/2019/09/interview-georgias-levan-shengelia.html
* ↑ https://www.lavenir.net/regions/brabantwallon/tubize/2018/07/30/d1b-levan-shengelia-annonce-son-depart-de-lafc-tubize-PZ2TVGFARNA2NO5X7MQOVUAXOI/
* ↑ https://fcdinamo.ge/en/news?n=102415&i=457
* ↑ https://fcdinamo.ge/en/news?n=102812&i=396
* ↑ https://www.hurriyet.com.tr/sporarena/konyaspora-gurcu-sag-kanat-41318929
* ↑ https://www.walfoot.be/news/2021-08-11/officiel--un-attaquant-georgien-debarque-a-ohl
* ↑ https://www.espn.co.uk/football/report?gameId=528926
* ↑ https://www.uefa.com/uefaeuro/match/2026132--gibraltar-vs-georgia/
* ↑ https://www.footmercato.net/a8148553198769797246-qualifs-euro-2024-la-georgie-facile-contre-chypre
* ↑ https://www.lequipe.fr/Football/Actualites/La-georgie-qualifiee-pour-la-finale-de-barrages-a-l-euro-2024/1456034
* ↑ https://www.lequipe.fr/Football/Actualites/La-georgie-elimine-la-grece-et-se-qualifie-pour-l-euro/1457022